Baie vroue wat met hulle eersteling swanger is, is onseker oor of seks tydens swangerskap skadelik kan wees vir ’n ongebore baba. Jy kan gelukkig dadelik ontspan. Jou baba word deur vrugwater omring en deur jou baarmoeder en ’n laag spiere beskerm.
Dis baie belangrik dat jy en die man in jou lewe openhartig hieroor gesels. As jy miskien minder gemaklik is met dinge wat julle gewoonlik doen, sê vir hom. En ook andersom.
“Jou boepie word nou al groter en jy sal agterkom dat jy nie so beweeglik is soos wat jy altyd was nie. Die baba in jou baarmoeder plaas spanning op jou hele liggaam, dus is dit normaal om te voel asof jou seksdrang gedurende hierdie trimester afneem.
Alhoewel sommige gesondheidswerkers in die verlede gemeen het dat seks in dié trimester die oorsaak kan wees van ’n vroeë geboorte, weet ons vandag dat seks waarskynlik nie die geboorteproses aanwakker nie. Tensy daar natuurlik swangerskapkomplikasies is. As jy onseker is, praat openlik met jou dokter oor wat veilig is en wat nie.